**Ministru kabineta noteikumu projekta „Grozījums Ministru kabineta 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām”” sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | 2010.gada 16.septembrī Saeima pieņēma grozījumus Administratīvo teritoriju un apdzīvoto vietu likumā, kas nosaka, ka ar 2011.gada 3.janvāri tiek sadalīta Rojas novada administratīvā teritorija, tā vietā izveidojot atsevišķas Rojas novada un Mērsraga novada administratīvās teritorijas.Ministru kabineta 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām” (turpmāk – MK noteikumi) teritorijas attīstības indeksa vērtības tiek noteiktas novadu administratīvajām teritorijām, līdz ar to atbilstoši augstākminētajiem grozījumiem Administratīvo teritoriju un apdzīvoto vietu likumā, nepieciešams MK noteikumos noteikt atsevišķas teritorijas attīstības indeksa vērtības Rojas novadam un Mērsraga novadam.   |
| 2. | Pašreizējā situācija un problēmas | Šobrīd MK noteikumos ir noteikta teritorijas attīstības indeksa vērtība tikai Rojas novadam, kurā ir iekļauti Rojas un Mērsraga pagasti kā novada teritoriālās vienības. Teritorijas attīstības indeksa vērtības atbilstoši MK noteikumu 4.punktā noteiktajai kārtībai jāaktualizē līdz 2011.gada 1. aprīlim, iegūstot aktuālo statistiku un pārrēķinot teritorijas attīstības indeksa vērtības atbilstoši spēkā esošajam administratīvi teritoriālajam iedalījumam.Teritorijas attīstības indeksa vērtības tiek izmantotas Eiropas Savienības fondu iesniegto projektu vērtēšanā, dodot noteiktu punktu skaitu attiecībā no projekta īstenošanas vietas (pašvaldības), vai arī teritorijas attīstības indeksa vērtības par projekta īstenošanas vietu (pašvaldību) ir kā papildus kritērijs vienāda projekta novērtējuma gadījumā. Reģionālās attīstības un pašvaldību lietu ministrija konsultējoties ar nozaru ministrijām ir apzinājusi, ka Rojas vai Mērsraga novadu kā projektu īstenošanas vietas teritorijas attīstības indeksa vērtības 2011.gada janvārī, februārī, martā varētu tikt izmantotas šādu Ministru kabineta noteikumu ietvaros, kas nosaka Eiropas savienības fondu ieviešanu:1. Ministru kabineta 2009.gada 10.februāra noteikumi Nr. 138 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitāti „Daudzdzīvokļu māju siltumnoturības uzlabošanas pasākumi””.
2. Ministru kabineta 2008.gada 18.augusta noteikumi Nr. 668 „Valsts un Eiropas Savienības atbalsta piešķiršanas kārtība Lauku attīstības programmas 2007.–2013.gadam pasākumam „Atbalsts daļēji naturālo saimniecību pārstrukturēšanai””.
3. Ministru kabineta 2008.gada 6.oktobra noteikumi Nr.828 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Zveja iekšējos ūdeņos””.
4. Ministru kabineta 2010.gada 16.novembra noteikumi Nr.1057 „Kārtība, kādā piešķir valsts un Eiropas Savienības atbalstu atklāta projektu iesniegumu konkursa veidā pasākumam „Tūrisma aktivitāšu veicināšana””.
5. Ministru kabineta 2008.gada 15.septembra noteikumi Nr. 748 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma „Mežsaimniecības ražošanas potenciāla atjaunošana un preventīvu pasākumu ieviešana” aktivitātes „Mežsaimniecības ražošanas potenciāla atjaunošana ugunsgrēku un dabas katastrofu radīto postījumu vietās" īstenošanai””.
6. Ministru kabineta 2009.gada 6.oktobra noteikumi Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma „Meža ekonomiskās vērtības uzlabošana” īstenošanai”.
7. Ministru kabineta 2010.gada 9.februāra noteikumi Nr. 132 „Kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākumam „Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)””.
8. Ministru kabineta 2008.gada 7.jūlija noteikumi Nr.525 „Kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākumam „Pamatpakalpojumi ekonomikai un iedzīvotājiem””.
9. Ministru kabineta 2010.gada 16.marta noteikumi Nr. 268 „Valsts un Eiropas Savienības atbalsta piešķiršanas kārtība pasākuma „Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)” apakšpasākumam „Enerģijas ražošana no lauksaimnieciskas un mežsaimnieciskas izcelsmes biomasas””.

Ņemot vērā nozaru ministriju sniegto informāciju par potenciālo teritorijas attīstības indeksa izmantošanu Rojas un Mērsraga novadam 2011.gada janvārī, februārī un martā, nepieciešams jau šobrīd aktualizēt MK noteikumus un noteikt teritorijas attīstības indeksa vērtības Rojas un Mērsraga novadiem.Tā kā atbilstoši MK noteikumu 5.3.apakšpunktam teritorijas attīstības indekss tiek aprēķināts teritoriju grupā, papildinot novadu grupu ar jaunu novadu (Mērsraga novadu) un veicot pārrēķinu, rodas izmaiņas arī pārējo novadu attīstības indeksos. Līdz ar to nepieciešams veikt grozījumus MK noteikumu 2.pielikumā „Teritorijas attīstības indekss novadiem”, iekļaujot jaunus Rojas un Mērsraga novada teritorijas attīstības indeksus, kā arī precizējot pārējo novadu teritorijas attīstības indeksu vērtības (atsevišķos gadījumos līdz 0,002 vienībām).  |
| 3. | Saistītie politikas ietekmes novērtējumi un pētījumi | Nav attiecināms.  |
| 4. | Tiesiskā regulējuma mērķis un būtība | Atbilstoši esošās situācijas raksturojumā norādītajām problēmām nepieciešami grozījumi MK noteikumu 2.pielikumā „Teritorijas attīstības indekss novadiem”, nosakot atsevišķas teritorijas attīstības indeksa vērtības Rojas un Mērsraga novadiem, kā arī precizējot pārējo novadu teritorijas attīstības indeksu vērtības.  |
| 5. | Projekta izstrādē iesaistītās institūcijas  | Lai aprēķinātu teritorijas attīstības indeksa vērtības Rojas un Mērsraga novadiem, kā arī precizētu pārējo novadu teritorijas attīstības indeksa vērtības, tika izmantoti dati no šādām institūcijām: Pilsonības un migrācijas lietu pārvalde, Nodarbinātības valsts aģentūra, Valsts kase.  |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekta izstrāde balstās uz statistikas datu iegūšanu un tehnisku apstrādi, kā arī teritorijas attīstības indeksu aprēķināšanu izmantojot statistikas metodes, sabiedrības līdzdalība nav nepieciešama. |
| 7. | Cita informācija | Nav. |

Anotācijas II., III., IV., V., VI. un VII. sadaļa – nav attiecināms.

Ministru prezidenta,

reģionālās attīstības

un pašvaldību lietu ministra vietā –

zemkopības ministrs J.Dūklavs

Vīza:

Valsts sekretāre L.Straujuma

16.12.2010. 09:36

783

Z.Hermansons

67770328, zintis.hermansons@raplm.gov.lv